મારા ચહેરા પર સ્મિત હતું. એમ પણ હવે મારે ડરવાની ક્યાં જરૂર હતી? મેં તેમને સારી રીતે આવકાર્યા. કોઈ ભયાનક સપનાથી ઊંઘમાં એ કારમી ચીસ મારાથી જ નીકળી ગઈ હતી, એમ મેં તેમને જણાવ્યું. મેં એ પણ કહ્યું કે એ વૃદ્ધ તો અત્યારે દેશમાં હાજર જ ન હતા. પોલીસ અધિકારીઓને હું ઘરમાં બધે લઈ ગયો. ઘરનો ખૂણેખૂણો બરાબર તપાસી લેવાનો મેં તેમને આગ્રહ કર્યો. હું તેમને પેલા વૃદ્ધના ઓરડામાં પણ લઈ ગયો. મેં તેમને વૃદ્ધનો ખજાનો પણ બતાવ્યો – જે બિલકુલ સલામત હતો.